Многае змянілася за дзесяць гадоў... Самым цікавым новаўвядзеннем для мяне сталі людзі ў цывільным. Яны нібыта такія непрыкметныя, могуць стаяць нават з бел-чырвона-белай стужкай. А вось твар, такі цікавы, па-дзіцячаму непрасветлены, выдае. Ці то раней я іх не заўважала, ці то іх так многа не было, не ведаю. Сёння цяжка часам сказаць, каго ў натоўпе больш апазіцыянераў ці прадстаўнікоў адпаведных органаў. Проста бывае цікава назіраць за людзьмі, за іх рэакцыяй, паводзінамі. Але неяк непрыемна адчуваць на сабе чужы позірк.